2.  ลักษณะการประกอบธุรกิจ

    1.  ประวัติความเป็นมา

        1.  ประวัติและพัฒนาการที่สำคัญ

  ไทยรี ก่อตั้งขึ้นเมื่อวันที่ 18 กรกฎาคม 2521
  จากความร่วมมือและสนับสนุนของผู้ที่เกี่ยวข้องกับธุรกิจประกันภัยของไทยในขณะนั้นทุกฝ่ายทั้งภาครัฐและเอกชน
  ได้จดทะเบียนเป็นบริษัทจำกัดในนามบริษัท ไทยรับประกันภัยต่อ จำกัด ด้วยทุนจดทะเบียนเริ่มต้น
  30 ล้านบาท
  โดยมีบริษัทประกันวินาศภัยและประกันชีวิตที่ประกอบธุรกิจในประเทศไทยทุกบริษัทเป็นผู้ร่วมก่อตั้งและถือหุ้นในสัดส่วนที่เฉลี่ยกันไป
  ไม่มีบริษัทใดบริษัทหนึ่งเป็นผู้ถือหุ้นรายใหญ่
  มีวัตถุประสงค์หลักที่จะดำเนินการเพื่อให้เกิดประโยชน์สูงสุดต่อธุรกิจประกันภัยและเศรษฐกิจของประเทศโดยส่วนรวม
  ต่อมาเมื่อวันที่ 30 ธันวาคม 2536 บริษัทฯ
  ได้จดทะเบียนแปรสภาพเป็นนิติบุคคลตามกฎหมายว่าด้วยบริษัทมหาชนจำกัด
  ปัจจุบันสัดส่วนการถือหุ้นโดยบริษัทประกันภัยยังคงมีสัดส่วนประมาณร้อยละ 54
  กระจายไปในบริษัทประกันภัยกว่า 60 ราย บริษัทฯ
  และบริษัทย่อยได้รับใบอนุญาตจากกระทรวงพาณิชย์
  ให้ประกอบธุรกิจเฉพาะการประกันภัยต่อทั้งทางด้านการประกันวินาศภัยและประกันชีวิตทุกประเภท
  ซึ่งจะไม่รับประกันภัยโดยตรงจากประชาชน ทั้งนี้เพื่อให้บริษัทฯ เป็นบริษัทประกันภัยต่ออาชีพ
  (Professional Reinsurer) อย่างแท้จริง
  เพื่อช่วยเพิ่มขีดความสามารถในการรับเสี่ยงภัยไว้ในประเทศให้มากขึ้น
  และช่วยสงวนเงินตราต่างประเทศได้อีกทางหนึ่ง

2.  พัฒนาการที่สำคัญของบริษัทฯ

  เมษายน 2543 เมื่อวันที่ 1 เมษายน 2543 บริษัทฯ
  ได้แยกการประกอบธุรกิจประกันชีวิตออกจากธุรกิจประกันวินาศภัยด้วยการจัดตั้งบริษัทขึ้นใหม่ชื่อ
  บริษัท ไทยรีประกันชีวิต จำกัด
  เพื่อรับโอนธุรกิจประกันชีวิตรวมทั้งทรัพย์สินและหนี้สินที่เกี่ยวกับการดำเนินธุรกิจประกันชีวิตจากบริษัทฯ
  โดยบริษัทฯ เป็นผู้ถือหุ้นในไทยรีประกันชีวิต ในสัดส่วนร้อยละ 100 ของหุ้นทั้งหมด
  ไทยรีประกันชีวิต ได้จดทะเบียนกับกระทรวงพาณิชย์เมื่อวันที่ 5 มกราคม 2543

  เมษายน 2544 เมื่อวันที่ 27 เมษายน 2544 ผู้ถือหุ้นอนุมัติการเพิ่มทุนจดทะเบียนของบริษัทฯ
  จากเดิมจำนวน 841,260,000 บาท เป็น 1,187,764,000 บาท
  ด้วยการออกหุ้นสามัญเพิ่มทุนใหม่จำนวน 34,650,400 หุ้น มูลค่าที่ตราไว้หุ้นละ 10 บาท
  และอนุมัติการจัดสรรหุ้นสามัญเพิ่มทุนจำนวนดังกล่าวดังต่อไปนี้

-   หุ้นสามัญจำนวน 16,825,200 หุ้น เสนอขายต่อผู้ถือหุ้นเดิมในอัตราส่วน 5 หุ้นเดิมต่อ 1
    หุ้นใหม่ ในราคาหุ้นละ 10 บาท ทั้งนี้
    ผู้ถือหุ้นที่ใช้สิทธิจองซื้อหุ้นสามัญใหม่จะได้รับใบสำคัญแสดงสิทธิที่จะซื้อหุ้นสามัญในอัตราส่วน 1
    หุ้นสามัญใหม่ต่อ 1 หน่วยใบสำคัญแสดงสิทธิ โดยไม่คิดมูลค่า ใบสำคัญแสดงสิทธินี้มีอายุ 5 ปี
    สามารถใช้สิทธิซื้อหุ้นสามัญในอัตราส่วน 1 หน่วยใบสำคัญแสดงสิทธิต่อ 1 หุ้นสามัญ ในราคา
    10 บาทต่อหุ้น

-   หุ้นสามัญจำนวน 16,825,200 หุ้น
    สำรองเพื่อรองรับการใช้สิทธิตามใบสำคัญแสดงสิทธิที่จะซื้อหุ้นสามัญข้างต้น

-   หุ้นสามัญจำนวน 1,000,000 หุ้น
    สำรองเพื่อรองรับการใช้สิทธิตามใบสำคัญแสดงสิทธิที่จัดสรรให้พนักงานของบริษัทฯ
    ในวงจำกัดโดยไม่คิดมูลค่า ใบสำคัญแสดงสิทธิดังกล่าวมีอายุ 5 ปี
    สามารถใช้สิทธิซื้อหุ้นสามัญในอัตราส่วน 1 หน่วยใบสำคัญแสดงสิทธิต่อ 1 หุ้นสามัญ
    ในราคาหุ้นละ 26.25 บาท ซึ่งเท่ากับร้อยละ 75 ของราคาปิดหุ้นสามัญของบริษัทฯ เฉลี่ย 15
    วันทำการก่อนแบบคำขออนุญาตออกใบสำคัญแสดงสิทธิที่จะซื้อหุ้นสามัญและหุ้นเพื่อรองรับใบสำคัญแสดงสิทธิที่ยื่นต่อสำนักงาน
    ก.ล.ต. มีผลบังคับใช้

  มิถุนายน 2544 หุ้นสามัญเพิ่มทุนจำนวน 16,825,200 หุ้น
  เริ่มเข้าทำการซื้อขายในตลาดหลักทรัพย์เมื่อวันที่ 28 มิถุนายน 2544 เป็นต้นมา

1.  ภาพรวมการประกอบธุรกิจของกลุ่มบริษัทฯ

ธุรกิจของบริษัทฯ บริษัทย่อย และบริษัทร่วม ที่ดำเนินการอยู่ในปัจจุบันแบ่งออกได้ดังนี้

1.  ไทยรี
    ได้รับใบอนุญาตจากกระทรวงพาณิชย์ให้ดำเนินธุรกิจประกันภัยต่อด้านการประกันวินาศภัยทุกประเภท

2.  ไทยรีประกันชีวิต
    ได้รับใบอนุญาตจากกระทรวงพาณิชย์ให้ดำเนินธุรกิจประกันภัยต่อด้านการประกันชีวิตทุกประเภท
    เมื่อวันที่ 1 เมษายน 2543 บริษัทฯ ได้แยกการประกอบธุรกิจประกันภัยต่อด้านประกันชีวิต
    ที่เดิมดำเนินการโดยบริษัทฯ ไปจัดตั้งเป็นบริษัทย่อย คือ ไทยรีประกันชีวิตขึ้นมา
    เพื่อรับโอนธุรกิจประกันภัยต่อด้านประกันชีวิตรวมทั้งทรัพย์สินและหนี้สินที่เกี่ยวข้องไป
    โดยมีบริษัทฯ เป็นผู้ถือหุ้นในอัตราร้อยละ 100
    ทั้งนี้เพื่อให้เป็นไปตามพระราชบัญญัติประกันชีวิตและพระราชบัญญัติประกันวินาศภัยที่กำหนดให้ต้องมีการแยกธุรกิจประกันชีวิตและธุรกิจประกันวินาศภัยออกจากกัน

3.  TID เป็นบริษัทร่วมที่บริษัทฯ ร่วมกับบริษัทประกันวินาศภัยในประเทศอีกกว่า 50 บริษัทก่อตั้งขึ้น
    มีทุนจดทะเบียนและเรียกชำระแล้ว 30 ล้านบาท โดยบริษัทฯ เป็นผู้ถือหุ้นใหญ่ในสัดส่วนร้อยละ
    40 เพื่อดำเนินธุรกิจให้บริการด้านการประมวลผลข้อมูลด้านประกันภัย

4.  EMCS เป็นบริษัทร่วมที่บริษัทฯ และบริษัทย่อย ร่วมลงทุนกับนักลงทุนชาวไทยและมาเลเซีย
    มีทุนจดทะเบียน 20 ล้านบาท เรียกชำระแล้ว 10 ล้านบาท โดยกลุ่มบริษัทฯ
    ร่วมลงทุนในอัตราร้อยละ 45 ของทุนจดทะเบียน
    เพื่อดำเนินธุรกิจให้บริการด้านคอมพิวเตอร์ในการจัดการค่าสินไหมรถยนต์และจัดทำสถิติที่เกี่ยวข้อง
    ปัจจุบันยังอยู่ระหว่างการเตรียมการเปิดดำเนินการ
    และคาดว่าจะสามารถเริ่มดำเนินธุรกิจได้ภายในไตรมาส 3 ปี 2545

    1.  โครงสร้างกลุ่มบริษัทฯ

100% 25% 40%

20%

2.  โครงสร้างบริษัทฯ

ังองค์กร บริษัท ไทยรับประกันภัยต่อ จำกัด (มหาชน)

3.  โครงสร้างรายได้

  โครงสร้างรายได้ของบริษัทฯ และบริษัทย่อย ประกอบด้วยสองส่วนหลัก คือ
  รายได้จากการรับประกันภัย และรายได้จากการลงทุน
  สัดส่วนระหว่างกำไรจากการรับประกันภัยสุทธิและรายได้จากการลงทุนสุทธิในช่วง 3 ปีที่ผ่านมา
  สามารถเปรียบเทียบได้ดังนี้

(หน่วย : ล้านบาท)

  ----------------------------- ------------------- ------ ---------- ------- --------------- ------- --------------- -------
  สายผลิตภัณฑ์/กลุ่มธุรกิจ             ดำเนินการโดย         %      ปี 2544             ปี 2543                  ปี 2542          

                                                    ถือหุ้น   จำนวนเงิน   ร้อยละ   จำนวนเงิน^(/3)   ร้อยละ   จำนวนเงิน^(/3)   ร้อยละ
                                                           ^(/3)                                                      

  1.                            ไทยรี/ไทยรีประกันชีวิต   100    274.4      68.0    276.6           59.9    220.6           48.9
  กำไรจากการรับประกันภัยสุทธิ^(/1)                                                                                         

  2. รายได้จากการลงทุน ²          ไทยรี/ไทยรีประกันชีวิต   100    129.1      32.0    185.1           40.1    230.6           51.1

  รวม                                                      403.5      100.0   461.7           100.0   451.2           100.0
  ----------------------------- ------------------- ------ ---------- ------- --------------- ------- --------------- -------

หมายเหตุ : ^(/1) กำไรจากการรับประกันภัยสุทธิ หมายถึง
กำไรจากการรับประกันภัยภายหลังหักค่าใช้จ่ายในการดำเนินงาน

^(/2) รายได้จากการลงทุน
ได้รวมถึงส่วนแบ่งกำไรจากเงินลงทุนในบริษัทร่วมตามวิธีส่วนได้เสียจากการลงทุนไว้ด้วย

^(/3) โครงสร้างรายได้ในปี 2542 เป็นส่วนของบริษัทฯ ทั้ง 100 %
ในขณะที่โครงสร้างรายได้ของปี 2543 และ ปี 2544 จะประกอบด้วยรายได้ของบริษัทย่อย
(ไทยรีประกันชีวิต) ที่เริ่มประกอบธุรกิจตั้งแต่วันที่ 1 เมษายน 2543 รวมอยู่ด้วยดังนี้

  (หน่วย : ล้านบาท)

  ------------------------------ ------------------- --------------------
  สายผลิตภัณฑ์/กลุ่มธุรกิจ              ปี 2544              ปี 2543

  1. กำไรจากการรับประกันภัยสุทธิ      8.6                 1.9

  2. รายได้จากการลงทุน             9.3                 9.1

  รวม                            17.9                11.0
  ------------------------------ ------------------- --------------------

4.  เป้าหมายในการดำเนินธุรกิจ

  การขยายฐานรายได้จากธุรกิจประกันชีวิตต่อ

  ในด้านการรับประกันภัยต่อด้านประกันชีวิต บริษัทฯ
  มีความตั้งใจที่จะขยายฐานรายได้จากธุรกิจประเภทนี้ให้มีสัดส่วนเป็นร้อยละ 5
  ของเบี้ยประกันภัยรับรวมภายในระยะเวลาห้าปี ด้วยการเป็นพันธมิตรทางธุรกิจกับ Scor Vie
  ซึ่งเป็นบริษัทประกันภัยชั้นนำของโลกจากประเทศฝรั่งเศส
  โดยจะมุ่งเน้นไปที่ลูกค้าบริษัทประกันชีวิตที่เพิ่งเปิดดำเนินธุรกิจใหม่ในช่วง 3 ปีที่ผ่านมา
  และอยู่ในระหว่างการขยายตัว ทั้งนี้เนื่องจากว่า รายได้จากการรับประกันต่อด้านประกันชีวิตนั้น
  ถือว่ามีความแน่นอนมากกว่ารายได้จากการรับประกันภัยต่อด้านประกันวินาศภัย
  ด้วยเหตุที่ว่าสถิติประกันที่ว่าด้วยเหตุและโอกาสของการเสียชีวิตของผู้เอาประกันสามารถคาดคะเนจากฐานข้อมูลในอดีตได้
  ผิดกับการประกันภัยต่อด้านประกันวินาศภัยที่มีความผันผวนและมีความเสี่ยงมากกว่า
  ซึ่งจะสามารถช่วยสร้างความสมดุลและความมั่นคงของรายได้ให้ดียิ่งขึ้น